ÖREG ÉS IDEGEN

A főszereplő neve beszélő név, két görög szóból áll: xeno- (idegen), geron (öreg). Mit gondolsz, miért éppen ez a neve? Szerinted az öregebb emberek jobban félnek az idegenektől?

Jellemezd a főszereplőt! Milyennek látod? Szívesen lennél a barátja? Véleményedet indokold a meséből vett idézetekkel.

Mit gondolsz, mi történhetett a varázsló és a felesége között? Vajon a felesége is varázsló? Vagy boszorkány? Vagy tündér? Esetleg bolti eladó vagy orvos? Talán tanár? Találj ki egy izgalmas történetet róluk! Készíts hozzá illusztrációt!

Ha te varázsló lennél, hogyan védenéd meg a házadat? Védenéd egyáltalán?

Keresd ki a meséből a varázslatokat! Figyeld meg, hogy mi a közös bennük? (mindegyik alliterál) Találj ki hasonló, jól hangzó varázslatokat! Mire használnád ezeket?

Képzeld el, hogy Xenogeron és a törpe összebarátkozik! Tervezz nekik közös programot! Rajzold le, hogy mit csinálnak (egészítsd ki a rajzot)!

|  |
| --- |
|  |